నాట్స్‌ ఆధ్వర్యంలో మహిళలకు ఆర్థిక అక్షరాస్యతపై అవగాహన
మహిళా ఆర్ధిక స్వావలంబన కోసం నాట్స్ ప్రయత్నం
అమెరికాలో తెలుగు జాతికి అండగా నిలుస్తున్న ఉత్తర అమెరికా తెలుగు సంఘం నాట్స్ .. తాజాగా మహిళా సాధికారితపై దృష్టి సారించింది. మహిళలు ఆర్ధిక స్వావలంబన సాధించడం కుటుంబానికి ఎంతో కీలకమనే విషయాన్ని మహిళలకు వివరించడంతో పాటు వారిలో ఆర్థిక చైతన్యం తీసుకొచ్చేందుకు వరుస కార్యక్రమాలు చేపట్టేందుకు నాట్స్ బోర్డ్ ఛైర్ పర్సన్ అరుణ గంటి చొరవ తో నడుం బిగించారు. ఈ క్రమంలోనే మహిళల ఆర్థిక అక్షరాస్యతపై తొలి ఆన్‌లైన్ వెబినార్ నిర్వహించారు.
మహిళా సాధికారిత సంస్థ వ్యవస్థాపకులు, టెక్నాలజీ సొల్యూషన్స్ అండ్ ఐటీ ఆపరేషన్స్ వైస్ ప్రెసిడెంట్ దుర్గా ప్రశాంతి గండి ఈ వెబినార్‌కు ముఖ్య అతిధిగా విచ్చేసి ఆర్థిక అక్షరాస్యతపై అవగాహన కల్పించారు. ముఖ్యంగా వివాహితలు పెళ్లయిన దగ్గర నుంచే ఎలా ఆర్థిక అప్రమత్తత కలిగి ఉండాలి. ప్రమాదవశాత్తు ఇంటి పెద్ద దిక్కును కోల్పోతే.. కుటుంబాన్ని ఆర్థికంగా ఎలా సురక్షితంగా ఉంచుకోవాలి..? ఆర్థిక అంశాలపై మహిళలకు అవగాహన ఎందుకు అత్యంత అవసరం అనే విషయాలను సవివరంగా ఈ వెబినార్‌లో వివరించారు. మాధవి దొడ్డి ఈ వెబినార్‌కు వ్యాఖ్యాతగా వ్యవహరించారు. ఆర్థిక భద్రత గురించి మహిళలు కచ్చితంగా తెలుసుకోవడంతో పాటు దానిని సాధించడం కోసం పాటించాల్సిన పద్దతులపై కూడా అవగాహన కల్పించడమే తమ లక్ష్యమని నాట్స్ బోర్డ్ ఛైర్ పర్సన్ అరుణ గంటి అన్నారు. మహిళలను ఆర్ధిక అంశాలపై చైతన్యం చేసేందుకు వరుస వెబినార్స్ తో నాట్స్ తన వంతు కృషి చేస్తుందని ఆమె తెలిపారు. వందల మంది తెలుగు మహిళలు ఆన్‌లైన్ ద్వారా ఈ వెబినార్‌లో పాల్గొన్నారు. ఆర్ధిక అంశాలపై తమకు తెలియని ఎన్నో విషయాలను తెలుసుకునేలా చేసినందుకు నాట్స్‌కు వారు ప్రత్యేక ధన్యవాదాలు తెలిపారు.
ఈ కార్యక్రమ నిర్వహణకు సమన్వయం చేసిన జయశ్రీ పెద్దిభొట్ల, లక్ష్మి బొజ్జ, జ్యోతి వనం లను నాట్స్ అధ్యక్షుడు శేఖర్ అన్నే ప్రత్యేకంగా అభినందించారు.
natse aadhvaryamlo mahilalaku aardhika aksharaasyatapai avagaahana
mahila aardhika swaavalambana kosam nats prayatnam
americalo telugu jaatiki andagaa nilustunna uttara america telugu sangham nats .. taajaagaa mahila saadhikaaritapai drushti saarinchindi. mahilalu aardhika swaavalambana saadhinchadam kutumbaaniki entho keelakamane vishayaanni mahilalaku vivarinchadamtho paatu vaarilo aardhika chaitanyam teesukochenduku varusa kaaryakramaalu chepattenduku nats bord chair parson aruna ganti chorava thoo nadum biginchaaru. ee kramamlone mahilala aardhika aksharaasyatapai toli anline vebinar nirvahinchaaru.
mahila saadhikaarita samstha vyavasthaapakulu, technology solutions and it aperations vais president durga prasaanti gandi ee vebinareku mukhya atidhigaa vichesi aardhika aksharaasyatapai avagaahana kalpinchaaru. mukhyamgaa vivaahitalu pellayina daggara nunche ela aardhika apramattata kaligi undaali. pramaadavasaattu inti pedda dikkunu kolpothe.. kutumbaanni aardhikamgaa ela surakshitamgaa unchukovali..? aardhika amsaalapai mahilalaku avagaahana enduku atyanta avasaram ane vishayaalanu savivaramgaa ee vebinorle vivarinchaaru. madhavi doddi ee vebinareku vyaakhyaatagaa vyavaharinchaaru. aardhika bhadrata gurinchi mahilalu kachitamgaa telusukovadamto paatu daanini saadhinchadam kosam paatinchaalsina paddatulapai kuudaa avagaahana kalpinchadame tama lakshyamani nats bord chair parson aruna ganti annaru. mahilalanu aardhika amsaalapai chaitanyam chesenduku varusa vebinars thoo nats tana vantu krushi chestundani aame telipaaru. vandala mandi telugu mahilalu anline dwara ee vebinorle paalgonnaaru. aardhika amsaalapai tamaku teliyani enno vishayaalanu telusukunela chesinanduku natseku vaaru pratyeka dhanyavaadaalu telipaaru.
ee karyakrama nirvahanaku samanvayam chesina jayashree peddibhotla, lakshmi bojja, jyoti vanam lanu nats adhyakshudu shekhar anne pratyekamgaa abhinandinchaaru.